Ny anontaniako an’izany mantsy, hoy aho dia sao dia olona manana kakay manokana an’ingahy rainijery kosa no manao izao efa nandeha tamin’izany ny eritreritray ka nankaty amiko! Hoy aho nanapaka ny teniny kanefa tsy hitanay izay hanamarinana azy. Marina fa misy dian-tongotra tokoa eny akaikin’ny fahitra, kanefa sarom-pantarina izay tompony, satria maro ny olona tonga teny te-hahita zava-baovao ary raha teny ianao, hoy ilay antily, dia tsy maintsy ho hita teny ny dian’ny tehinao eisy! Hoy aho. Hankeo an-tokotany aza hila tsy ho tongako ka aiza moa no hankanesako eny amin’ny fahitr’i rainijery izany indrindra mantsy, hoy izy. Angamba mety hahatezitra anao ny filazako fa niahiahy anao ihany tokoa izahay, kanefa hitanay izao fa tsy ho afa-nanao izao zavatra izao ianao efa nitsotra amiko ianareo, hoy aho ka mba hitsotra aminareo koa aho raha afaka namely faty amin’ny zavatra nataon-drainijey tamiko aho, dia ho nanao mihitsy saingy tsy afaka ary aho, ka dia eto am-pandriana fotsiny no mitsako ny valifatiko ianao koa rangahy! Hoy izy. Tsy avela ho any izany fa ny hahasalama ny tena heverina mafy anie, hoy aho, raha izay nataon-drainijery tamiko izay. Kanefa marina ny teninareo fa aoka aloha ho any iny. Sambasamba ianareo ity miditra ny trano ka nahoana raha mba mamely mafana kely odi-vizana? Aoka ho zokin’ny any aoriana iny, hoy ilay sekretera fa ny mangahazo sy ny ravimboafotsy ireto efa eto, ary raharaha koa moa izao no mbola atao ka ahoana no mba fiheveranao an’ ingahy rajaona? Hoy ilay antily. Mety ho olona avy eto an- tanàna na avy any amin’ny manodidina ve no nanao izao sa dia vazimba tokoa tsy hitako izay tena ho lazaina anareo, hoy aho satria tsy mahalala zavatra firy ankoatran’izao lazainareo izao aho. Raha ny amin’ny hoe vazimba, dia efa tsy misy intsony ny fiheverako azy, fa na ny efa zokiny eto an-tanàna aza dia tsy nisy nahatratra azy ireny akory angamba efa lany taranaka ny vazimba, hoy ilay antily, fa ny tsininy kosa mbola misy ka izany no mety hahatonga izao zavatra izao asa lahy! 64- alatsinainy 25 aout 1969, iv lah 3992 atao ihany anie ny tsy hinohino foana, hoy ilay sekretera, kanefa indraindray dia misy zavatra hafahafa ihany. Ohatra izao ilay zanak’olona telo mianadahy tery avara-tsena izay maty nifanesy tao anatin’ny herinandro, kanefa tsy narary tsy mari-koditra akory tsinim-bazimba koa ve no mahatonga izany, hoy aho tsy hoe tsinim-bazimba akory, hoy izy, fa araka ny fahalalana dia nanota fady ilay rainy. Fadin- drazany ny mihinana voan-kena, kanefa tsy naharitra rangahy fa nihinana raha nasain’olona, ka ny zanany no nahita loza izaho tsy dia mba mino ny zavatra tahaka izany, hoy aho naka mora. Nalaim-panahy mihitsy mantsy aho handetika bebe kokoa tao an-dohany izay efa ninoiny rahateo kanefa tsy mety hanao izany ny eritreritro ka ny fandavana fotsiny no nataoko malefadefaka ary ny olona eto an-tanàna koa tsy misy ahiahinao? Izaho izao efa tsy mihetsika firy izao intsony, ka tsy dia fantatro izay ataon’ny olona, hoy aho. Raha ny marina aza dia ingahy rainijery no mety ho afaka haminany izany. Tsy nisy namaly izy roa lahy fa nikohonkohona fotsiny. Ary farany dia nanao veloma, rahefa nanafatra mba hampandre azy, raha sendra misy vaovao hitako na reko. Nampanantena aho fa tsy ho hadinoiko izy raha misy fantatro tsy ireny olona ireny va no anisan’ny mpila sotasota tamin’i dadatoa, kanefa toa tsara resaka indray ianareo, hoy pendo nony lasa izy roa lahy misy tadiaviny mantsy, hoy aho saingy diso izy fa tsy aty amiko no hahitany an’izany tena mandehandeha foana tokoa izy, hoy pendo. Dadatoa aza marary ka aiza no hanampian’i dadatoa azy? Ary mbola vao maika ho sahirana izy, hoy aho. Tsy nolazaiko an’i pendo ny hafaliako fa nahavoa ny tetiko, ary nihoatra noho izay niheverako azy aza satria tsy vitan’ny afa-maina aho, fa izaho indray aza no nanjary nakan-kevitra. Ary izany dia nanosika ahy hanao zavatra hafa indray.